A Bizottság 3403/89/EGK rendelete

(1989. november 13.)

a Tanács 1035/72/EGK rendeletének IIa. címe alatt a héjas gyümölcsökre és a szentjánoskenyérre előírt különleges intézkedések alkalmazása részletes szabályainak megállapításáról szóló 2159/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel legutóbb az 1119/89/EGK rendelettel módosított [1], a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 14g. cikkére,

mivel a 2159/89/EGK rendelet [3] megállapítja azokat a feltételeket, amelyek mellett olyan támogatást lehet nyújtani, amelyre a héjas gyümölcs- és szentjánoskenyér-termelők bizonyos feltételek esetén jogosultak;

mivel rendelkezni kell előlegfizetésekről, hogy e termelői szervezetek működési feltételeit megkönnyítsék, és a minőséget és a forgalmazást javító terveket hatékonyabban valósítsák meg;

mivel meg kell állapítani az ilyen előlegek nyújtásának és összegének feltételeit; mivel azonban az előlegnyújtás feltétele a biztosíték letétbe helyezése annak biztosítása érdekében, hogy a kedvezményezettek teljesítik kötelezettségeiket; mivel meg kell határozni a biztosíték letétbe helyezésének és feloldásának feltételeit;

mivel a minőséget és a forgalmazást javító tervek támogatására nyújtott előlegek kifizetésekor meg kell állapítani az éves támogatási összeg maximumára alkalmazandó ideiglenes átváltási árfolyamot;

mivel az ebben a rendeletben előírtak összhangban állnak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2159/89/EGK rendelet a következőképpen módosul:

1. A 19. cikk a következő bekezdéssel egészül ki:

"Vis maior esetektől eltekintve, a fent említett időszakot követően benyújtott kérelem esetén a támogatást 5 %-kal kell csökkenteni; 30 napot meghaladó késedelem esetén a kérelmet nem lehet elfogadni."

2. A rendelet következő 22a. cikkel egészül ki:

"22a. cikk

(1) A tagállamok az ezért folyamodó termelői szervezeteknek előleget folyósíthatnak egy forgóalap létesítését szolgáló támogatáshoz, valamint a minőséget és a forgalmazást segítő tervek végrehajtásához.

(2) Forgóalap létesítését szolgáló támogatás esetében előleget csak úgy lehet kifizetni, ha

- a kérelmet az V. mellékletben meghatározott formában, a különleges elismerés megadását követő 18 hónapon belül beadták;

- a kérvényező termelői szervezet bizonyítékot szolgáltat arra, hogy az alap tőkéjét az 1035/72/EGK rendelet 14c. cikke (3) bekezdésének megfelelően teremtették meg.

Az előleg összege nem haladja meg a tagállam és a Közösség teljes pénzügyi hozzájárulásának 60 %-át ahhoz a forgóalaphoz, amelyet az adott piaci évre becsült értékesítési adatok alapján a különleges elismerést követően képeztek, az V. melléklet 6. pontjában foglaltaknak megfelelően.

Ha az előleget kifizették, a támogatás fennmaradó részére vonatkozóan a kérelmet a VI. mellékletben meghatározott formában kell benyújtani.

(3) A terv végrehajtását elősegítő támogatás esetében előlegre vonatkozó kérelmet lehet benyújtani a VII. mellékletben meghatározott formában, a terv jóváhagyását követően. A terv végrehajtása alatt évente egy kérelmet lehet benyújtani, azt igazolva, hogy a végrehajtásának adott évi szakasza megkezdődött. Az igazolásnak, amelyhez alátámasztó dokumentumokat kell csatolni, a VII. melléklet (7) pontjában említett becslés legalább 20 %-ára kell vonatkoznia.

Az előleg összege nem haladhatja meg a tagállamnak és a Közösségnek a terv végrehajtása évi költségéhez nyújtott összes pénzügyi hozzájárulásának 80 %-át, amint azt a termelői szervezet felbecsülte, és arra a VII. melléklet (7) pontja hivatkozik.

Ez az előleg azonban nem haladhatja meg a 790/89/EGK rendelet 2. cikkében említett összeg 90 %-át. Ennek érdekében a fent említett maximális összeg nemzeti pénznemre történő átváltásához alkalmazott árfolyam az előlegre vonatkozó kérelmet megelőző szeptember 1-jén érvényben lévő mezőgazdasági átváltási árfolyam.

A támogatás fennmaradó részének kifizetésére vonatkozó kérelmet, a terv végrehajtásának adott évi szakaszára vonatkozóan a VIII. mellékletben meghatározott formában nyújtják be.

(4) A 2. és 3. bekezdésben említett előlegek kifizetésének feltétele, hogy a kérelmező igazolást nyújtson be arról, hogy az előleg 110 %-ának megfelelő biztosítékot helyezett letétbe.

A biztosítékot a Bizottság 2220/85/EGK [1] HL L 205., 1985.8.3., 5. o. rendelete VIII. címének megfelelően helyezik letétbe.

(5) A biztosítékot haladéktalanul fel kell oldani:

a) a (2) bekezdésben említett támogatásra szóló előlegre vonatkozóan, amint a támogatás fennmaradó részét kifizették;

b) a (3) bekezdésben említett támogatásra szóló előlegre vonatkozóan, amint a támogatás éves arányos részének fennmaradó részét kifizették.

(6) A biztosíték részben elvész, amennyiben az előleg meghaladja az adott év folyamán kifizetendő támogatás összegét; a biztosíték a jogosulatlanul kifizetett összeg arányában vész el.

(7) A biztosítékot teljes egészében elkobozzák:

- a forgóalap létrehozását szolgáló támogatásra vonatkozóan, ha a támogatási kérelmet nem adták be azt a második piaci évet követő négy hónapon belül, amelyben a termelői szervezet különleges elismerése megtörtént,

- a terv támogatására vonatkozóan, ha az adott évi támogatás fennmaradó részére szóló kérelmet nem nyújtották be a 19. cikk harmadik albekezdésével összhangban.

A 6. bekezdés sérelme nélkül, ha az adott évre szóló támogatás fennmaradó részére vonatkozó kérelmeket a fenti határidő után, de nem több mint 15 napos késéssel adják be, a biztosíték 10 %-a elvész."

3. A rendelet a hozzá tartozó melléklettel egészül ki.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. november 13-án.

a Bizottság részéről

Ray Mac Sharry

a Bizottság tagja

[1] HL L 118., 1989.4.29., 12. o.

[2] HL L 118., 1972.5.20., 1. o.

[3] HL L 207., 1989.7.19., 19. o.

--------------------------------------------------

MELLÉKLET

"

V. MELLÉKLET

+++++ TIFF +++++

+++++ TIFF +++++

VI. MELLÉKLET

+++++ TIFF +++++

+++++ TIFF +++++

VII. MELLÉKLET

+++++ TIFF +++++

+++++ TIFF +++++

VIII. MELLÉKLET

+++++ TIFF +++++

+++++ TIFF +++++

"

--------------------------------------------------